CELEX: 32007D0182
Language: bg
Date: 2007-03-19 00:00:00
Title: 2007/182/ЕОРегламент на Комисията от 19 март 2007 година относно изследвания за хронично линеене при животни от семейство еленови (нотифицирано под номер C(2007) 860) (Текст от значение за ЕИП)

24.3.2007   
            
            
               BG
            
            
               Официален вестник на Европейския съюз
            
            
               L 84/37
            
         
      РЕГЛАМЕНТ НА КОМИСИЯТА
   
   от 19 март 2007 година
   относно изследвания за хронично линеене при животни от семейство еленови
   (нотифицирано под номер C(2007) 860)
   (Текст от значение за ЕИП)
   (2007/182/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 999/2001 на Европейския парламент и на Съвета от 22 май 2001 г. за определяне на правила за превенция, контрол и ликвидиране на някои трансмисивни спонгиформни енцефалопатии (1), и по-специално член 6, параграф 1 от него,
   като има предвид, че:
   
               (1)
            
            
               Хроничното линеене е трансмисивна спонгиформна енцефалопатия (ТСЕ), засягаща животните от семейство еленови, която е широко разпространена в Северна Америка, но за чиято поява никога не е имало данни в Общността.
            
         
               (2)
            
            
               На 3 юни 2004 г. Европейският орган за безопасност на храните (ЕОБХ) публикува становище, с което препоръчва предприемането на целенасочено наблюдение на животните от семейство еленови в Общността. Целта на подобно наблюдение е да установи евентуалното наличие на ТСЕ при животните от семейство еленови. Съответно, във връзка с това становище, следва да се предвиди провеждането на изследвания в държавите-членки.
            
         
               (3)
            
            
               В Регламент (ЕО) № 999/2001 се определят правила, отнасящи се до превенцията, контрола и ликвидирането на ТСЕ при животните. В посочения регламент, последно изменен с Регламент (ЕО) № 1923/2006, се определят разпоредби за мониторингови програми, свързани с ТСЕ при животните от семейство еленови. Съответно вече е възможно в настоящото решение да се предвиди провеждането от държавите-членки на изследвания за ТСЕ при животните от семейство еленови.
            
         
               (4)
            
            
               Тези изследвания следва да включват диви и гледани във ферма видове елени. Имайки предвид, че проби от див елен трябва да се взимат главно през ловния сезон, който е с ограничена продължителност, настоящото решение следва да се прилага след приемането на Регламент (ЕО) № 1923/2006, за да осигури на държавите-членки достатъчно време за набиране на необходимия брой проби.
            
         
               (5)
            
            
               Държавите-членки следва да представят годишен доклад за резултатите от проведените изследвания на животни от семейство еленови. Откриването на положителна проба от ТСЕ при животни от семейство еленови трябва незабавно да бъде докладвано на Комисията.
            
         
               (6)
            
            
               Държавите-членки трябва да гарантират, че продукти от животни от семейство еленови, на които е взета проба за ТСЕ, няма да бъдат допуснати в търговската хранителна верига, докато не се получи отрицателен резултат от пробата.
            
         
               (7)
            
            
               Предвидените в настоящото решение мерки са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложно поле
   В настоящото решение се определят правила за изследване за хронично линеене (ХЛ) при животните от семейство еленови („изследването“).
   Член 2
   Определения
   За целите на настоящото решение се прилагат определенията, установени в приложение I.
   Член 3
   Приложно поле на изследването
   1.   Държавите-членки провеждат изследване за установяване наличието на ХЛ при животните от семейство еленови в съответствие с минималните изисквания от приложение II.
   2.   Държавите-членки трябва да приключат инспекцията не по-късно от края на ловния сезон на 2007 г.
   Член 4
   Мерки, които трябва да бъдат предприети от държавите-членки след взимането на проби за ХЛ
   След взимането на проби за ХЛ държавите-членки предприемат мерките, определени в приложение III.
   Член 5
   Доклади, които се представят на Комисията от държавите-членки
   Държавите-членки представят на Комисията следните доклади:
   
               а)
            
            
               незабавен доклад за намерена положителна проба или такава, която не позволява да се направи заключение, на трансмисивна спонгиформна енцефалопатия при животни от семейство еленови;
            
         
               б)
            
            
               годишен доклад за резултатите от проведените изследвания, както е посочено в приложение IV;
            
         Член 6
   Резюме от докладите, представено от Комисията на държавите-членки
   Комисията представя на държавите-членки резюме от докладите, предвидени в член 5.
   Член 7
   Адресати
   Адресати на настоящото решение са държавите-членки.
   
      Съставено в Брюксел на 19 март 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 147, 31.5.2001 г., стр. 1. Регламент, последно изменен с Регламент (ЕО) № 1923/2006 (ОВ L 404, 30.12.2006 г., стр. 1).
   
      ПРИЛОЖЕНИЕ І
      Определения
      За целите на настоящото решение се прилагат следните определения:
      
                  а)
               
               
                  „целеви видове“ означава див и гледан във ферма благороден елен (Cervus elaphus) и/или див белоопашат елен (Odocoileus virginianus);
               
            
                  б)
               
               
                  „целеви държави-членки“ означава държави-членки с достатъчно популации от целеви видове, позволяващи набирането на необходимия брой проби от статистическа гледна точка; този брой, посочен в таблици 1 и 2 от приложение II, е различен за различните целеви видове и в зависимост от това дали видовете са диви или гледани във ферма;
               
            
                  в)
               
               
                  „животни от семейство еленови, показващи клинични признаци/болни“ означава животни от семейство еленови с анормални поведенчески признаци и/или двигателни смущения, и/или цялостно лошо състояние;
               
            
                  г)
               
               
                  „животни от семейство еленови, наранени или убити при пътнотранспортни произшествия“ означава животни от семейство еленови, които са били ударени от превозно средство и чието състояние ante mortem не може да бъде установено;
               
            
                  д)
               
               
                  „мъртви/умъртвени животни от семейство еленови“ означава животни от семейство еленови, намерени мъртви във фермата или на свобода, а също и гледани във ферма животни, умъртвени по здравословни/възрастови причини;
               
            
                  е)
               
               
                  „здрави заклани животни от семейство еленови“ означава животни от семейство еленови, заклани в кланица или във фермата, които са били здрави преди това;
               
            
                  ж)
               
               
                  „здрави простреляни животни от семейство еленови“ означава здрави животни от семейство еленови, простреляни по време на ловния сезон;
               
            
                  з)
               
               
                  „целеви групи“ означава групите животни от семейство еленови, посочени в букви от в) до ж).
               
            
   
      ПРИЛОЖЕНИЕ II
      Минимални изисквания за установяване по време на изследването за наличието на хронично линеене при животните от семейство еленови
      1.   Вземане на проби от целеви видове в целеви държави-членки.
      
                  а)
               
               
                  Целевите държави членки вземат проби за изследване за хронично линеене (ХЛ) в съответствие с таблица 1 за популациите от див благороден елен и белоопашат елен и с таблица 2 за популациите от питомен благороден елен.
                  Съответните проби могат да бъдат взети от всички целеви групи в целевите държави-членки.
               
            
                  б)
               
               
                  Компетентният орган на целевата държава-членка се съобразява със следните критерии при определяне подбора на пробите по време на процеса на вземане на проби от целевите видове:
                  
                              i)
                           
                           
                              всички животни от семейство еленови са на повече от 18 месеца; възрастта се определя въз основа на озъбяването, на видими признаци на зрелост или на всякаква друга надеждна информация;
                           
                        
                              ii)
                           
                           
                              в случаите на здрави простреляни животни от семейство еленови проби се вземат по-специално от мъжки животни от семейство еленови;
                           
                        
                              iii)
                           
                           
                              в случаите на здрави заклани животни от семейство еленови проби се вземат по-специално от по-възрастни, мъжки и женски, животни от семейство еленови.
                           
                        
            
                  в)
               
               
                  Компетентният орган на целевата държава-членка взема под внимание излагането на следните потенциални рискови фактори, ако са налице, при подбора на проби от целевите видове:
                  
                              i)
                           
                           
                              райони, гъсто населени с елени;
                           
                        
                              ii)
                           
                           
                              широко разпространение на болестта скрейпи;
                           
                        
                              iii)
                           
                           
                              широко разпространение на спонгиформната енцефалопатия по говедата (BSE);
                           
                        
                              iv)
                           
                           
                              животни от семейство еленови, които са консумирали потенциално заразени с ТСЕ фуражни храни;
                           
                        
                              v)
                           
                           
                              животни от семейство еленови във ферми или региони, където в миналото е бил установен внос от региони, засегнати от ХЛ, на животни от семейство еленови или продукти от тези животни.
                           
                        
            
                  г)
               
               
                  Компетентният орган на целевата държава-членка използва метода на случаен подбор при избора на целеви видове за вземане на проби.
               
            2.   Вземане на проби за ХЛ при всички видове животни от семейство еленови във всички държави-членки.
      Като приоритет всички държави-членки вземат, на първо място, проби за изследване на ХЛ от показващи клинични признаци/болни животни от семейство еленови и от мъртви/умъртвени животни от семейство еленови, както и от наранени или убити при пътнотранспортни произшествия животни от всички видове животни от семейство еленови. Компетентният орган на целевата държава-членка се стреми да повиши осведомеността за тези животни и да подсигури вземането на проби за ХЛ от възможно най-голям брой от тях.
      Таблица 1
      Див благороден елен (Cervus elaphus) и белоопашат елен (Odocoileus virginianus)
      
                   
               
               
                  Популация от целеви видове
               
               
                  Размер на пробите
               
            
                  Чешка република
               
               
                  25 000
               
               
                  598
               
            
                  Германия
               
               
                  150 000
               
               
                  598
               
            
                  Испания
               
               
                  от 220 000 до 290 000
               
               
                  598
               
            
                  Франция
               
               
                  100 000
               
               
                  598
               
            
                  Италия
               
               
                  44 000
               
               
                  598
               
            
                  Латвия
               
               
                  28 000
               
               
                  598
               
            
                  Унгария
               
               
                  74 000
               
               
                  598
               
            
                  Австрия
               
               
                  150 000
               
               
                  598
               
            
                  Полша
               
               
                  600 000
               
               
                  598
               
            
                  Словакия
               
               
                  38 260
               
               
                  598
               
            
                  Финландия
               
               
                  30 000
               
               
                  598
               
            
                  Обединено кралство
               
               
                  382 500
               
               
                  598
               
            
         
      Таблица 2
      Питомен благороден елен (Cervus elaphus elaphus)
      
                   
               
               
                  Популация от целеви видове
               
               
                  Размер на пробите
               
            
                  Чешка република
               
               
                  > 9 000
               
               
                  576
               
            
                  Германия
               
               
                  11 500
               
               
                  598
               
            
                  Франция
               
               
                  17 000
               
               
                  598
               
            
                  Ирландия
               
               
                  10 000
               
               
                  581
               
            
                  Австрия
               
               
                  10 000
               
               
                  581
               
            
                  Обединено кралство
               
               
                  28 000
               
               
                  598
               
            3.   Вземане на проби и лабораторни изследвания
      Взема се и се изследва проба от obex-а на всяко едно животно от семейство еленови, което принадлежи към пробите, посочени в точки 1 и 2 от настоящото приложение. До постигането на отрицателен резултат поне част от всяка проба трябва да се пази в свежо или замразено състояние, в случай че е необходимо да се извърши биологичен анализ.
      Компетентният орган на държавата-членка трябва да се отнесе към глава В, точка 3 от приложение X към Регламент (ЕО) № 999/2001 за информация относно методите и протоколите за вземане на проби.
      Бързите тестове, посочени в глава В, точка 4 от приложение X към Регламент (ЕО) № 999/2001, използвани за откриване на трансмисивна спонгиформна енцефалопатия (ТСЕ) в obex-а на говеда или дребни преживни животни, следва да се смятат за подходящи при вземането на проби, описано в точки 1 и 2 от настоящото приложение. За да могат държавите-членки да използват и имунохистохимия за целта на проучването, те трябва да отговарят на изискванията на теста за годност на референтната лаборатория на Общността. В случай че държавата-членка не е в състояние да потвърди положителен резултат от бърз тест, тя изпраща достатъчно тъкан на референтната лаборатория на Общността за потвърждение. В случай на откриване на положителна проба на ТСЕ се прилага протоколът, предвиден в глава В, точка 3.2, буква в), i) и ii) от приложение Х към Регламент (ЕО) № 999/2001.
      4.   Определяне на генотип
      Прион протеин генотипът се определя за всяка положителна проба за ТСЕ при животни от семейство еленови в съответствие с указанията относно ТСЕ на референтната лаборатория на Общността.
   
   
      ПРИЛОЖЕНИЕ III
      Мерки, които се предприемат след изследването на животни от семейство еленови
      
                  1.
               
               
                  В случаите, когато се взема проба за ТСЕ от животно от семейство еленови, предназначено за пускане на пазара за консумация от човека, държавите-членки трябва да осигурят проследяването на трупа и да гарантират, че той няма да бъде пуснат за продажба преди получаването на отрицателна проба от бързия тест.
               
            
                  2.
               
               
                  В рамките на възможното и всеки път, когато се прилага точка 1, ловецът, пазачът на дивеч или фермерът, когато са известни, се уведомяват от компетентния орган, че са взети проби за изследване на ХЛ и положителният резултат от бързия тест им се съобщава колкото е възможно по-скоро.
               
            
                  3.
               
               
                  Държавите-членки си запазват правото да задържат материал за по-нататъшни диагностика и изследване, докато не бъде получен отрицателен резултат от бързия тест за ХЛ.
               
            
                  4.
               
               
                  По възможност, с изключение на материалите, които трябва да се запазят за по-нататъшни диагностика и изследване, всички части от тялото на животно от семейство еленови с положителен резултат от бързия тест, включително и кожата, се унищожават директно в съответствие с изискванията на член 4, параграф 2, буква а), б) или д) от Регламент (ЕО) № 1774/2002 (1).
               
            
         (1)  ОВ L 273, 10.10.2002 г., стр. 1.
   
   
      ПРИЛОЖЕНИЕ IV
      Изисквания за докладване и вписване
      1.   Изисквания по отношение на държавите-членки
      Информация, която се представя от държавите-членки в техния годишен доклад относно резултатите от изследванията за ХЛ.
      
                  а)
               
               
                  Броят на пробите от животни от семейство еленови, които са били представени за изследване за всяка целева група, в съответствие със следните критерии:
                  
                              —
                           
                           
                              видове,
                           
                        
                              —
                           
                           
                              гледани във ферма или диви животни от семейство еленови,
                           
                        
                              —
                           
                           
                              целева група,
                           
                        
                              —
                           
                           
                              пол,
                           
                        
                              —
                           
                           
                              възраст.
                           
                        
            
                  б)
               
               
                  Резултатите от бързите и потвърждаващите тестове (брой положителни и отрицателни тестове) и, там където е приложимо, от дискриминационните тестове; тъканта, от която е взета пробата, както и използваните техники за бързи и потвърждаващи тестове.
               
            
                  в)
               
               
                  Географското разположение, включително страната на произход, когато е различна от докладващата държава-членка, и положителните случаи на ТСЕ.
               
            
                  г)
               
               
                  Генотипът и видът на всяко едно животно от семейство еленови, заразено с ТСЕ.
               
            2.   Отчетни периоди
      Резултатите от вземането на проби за ХЛ за предходната година се упоменават в годишен доклад.
      Този доклад се представя колкото може по-рано, но не по-късно от шест месеца след края на годината, през която е било извършено изследването.
      Докладът за 2007 г. трябва да включва резултатите от ловния сезон за същата година, дори и когато някои от пробите са били взети през 2008 г.